Lofiformes

Os lofiiformes ou lofiformes (Lophiiformes) son unha orde de peixes teleósteos, da superorde dos paracantopterixios (Paracanthopterygii).

Son peixes mariños, normalmente de augas pouco profundas, areosas e limosas. Inclúe especies tan coñecidas e apreciadas como o peixe sapo ou rabada.

 Características 
Adoitan teren cabezas enormes, anchas, chatas e deprimidas dorsoventralmente, co resto do corpo reducido como se fose un apéndice da cabeza. A boca tamén é desproporcionadamente grande, con longos e puntiagudos dentes dirixidos cara a atrás. As mandíbulas e o estómago son distendibles, o que lles permite tragar peixes máis grandes ca eles. Poden alcanzar tamaños de ata 2 m e pesos máximos de 30 kg.

A pel é núa. As aletas carecen de espiñas e as pectorais están sostidas pou un curto brazo. Esta característica explica o nome de pediculados (Pediculati) co que tamén se coñece esta orde. Con estas "patas", as especies bentónicas son quen de "camiñar" polo chan do océano.

Resulta característica a modificación que sofre a primeira aleta dorsal: o primeiro ou primeiros raios espiñosos transfórmanse nun apéndice filiforme, rematado por un ensanchamento carnoso, que lles serve para atraer as presas e podelas enviar para a boca, nun rápido movemento, cando están próximas.Cousseau, María Berta et al. (2010): 
Ictiología. Aspectos fundamentales. La vida de los peces sudamericanos. Eudem (Editorial de la Universidad Nacional de Mar del Plata). ISBN 9879871371419.

Xeralmente son peixes abisais que viven en augas tan profundas que non existe luz, polo que algunhas especies hainos que desenvolven órganos bioluminiscentes.

 Clasificación 
miniatura|250px|Melanocetus johnsonii.
miniatura|250px|Lophius budegassa.

Divídense en tres subordes, con 16 familias:Froese, Ranier e Daniel Pauly, eds. Lophiiformes FishBase. Versión de setembro de 2009.  Consultada o 13/11/2012.

 Suborde Antennarioidei 
 Familia Antennariidae 
 Familia Brachionichthyidae
 Suborde Lophioidei 
 Familia Lophiidae 
 Suborde Ogcocephalioidei 
 Superfamilia Ceratioidea 
 Familia Caulophrynidae
 Familia Centrophrynidae
 Familia Ceratiidae 
 Familia Diceratiidae
 Familia Gigantactinidae
 Familia Himantolophidae 
 Familia Linophrynidae
 Familia Melanocetidae
 Familia Neoceratiidae
 Familia Oneirodidae
 Familia Thaumatichthyidae
 Superfamilia Chaunacioidea 
 Familia Chaunacidae 
 Superfamilia Ogcocephalioidea 
 Familia Ogcocephalidae

 Notas 

 Véxase tamén 

 Bibliografía 
 Miya, M.; T. Pietsch; J. Orr; R. Arnold; T. Satoh; A. Shedlock; H. Ho; M. Shimazaki e M. Yabe (2010): "Evolutionary history of anglerfishes (Teleostei: Lophiiformes): a mitogenomic perspective". BMC Evolutionary Biology 10': 58. Amplo resumo  Consultado o 13/11/2012.
 Nelson, Joseph S. (2006): Fishes of the World''. John Wiley & Sons, Inc. ISBN 0-471-25031-7.

 Outros artigos 
 Osteíctios
 Teleósteos

 Ligazóns externas 
 Lophiiforme pescando. Vídeo Consultado o 13/11/2012.

Categoría:Lofiformes